《宿乌沙》
宋代·刘敞

朝离巴陵岸，暮投乌沙汀。大江屡回环，反顾犹洞庭。

月色夺暗日，舟人各宵征。东南浮云际，极望都冥冥。

不辨水与天，高低皆见星。分明银河流，来与江汉并。

安得数尺槎，漂然向天庭。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。